Бутач

Бу́тач — возера ў Жлобінскім раёне Гомельскай вобласці Беларусі, у басейне ракі Окра (прыток ракі Дняпро). Плошча паверхні возера 0,2 км². Даўжыня 2,5 км, найбольшая шырыня 0,16 км. Катлавіна возера старычнага тыпу, выцягнутая ў напрамку з поўначы на поўдзень, на левабярэжнай пойме Дняпра, прыкладна за 1,2 км на паўднёвы захад ад вёскі Сухі Востраў. У паўночнай частцы Бутач злучаецца пратокай з возерам Паграбы, у паўднёвай частцы з ракой Окра. У возеры водзяцца шчупак, лешч, гусцяра, плотка, карась, лінь, акунь, язь, укляя і іншыя віды рыб. Зноскі Літаратура Бутач // Беларуская энцыклапедыя: У 18 т. Т. 3: Беларусы — Варанец / Рэдкал.: Г. П. Пашкоў і інш. — Мн. : БелЭн, 1996. — Т. 3. — С. 360. — 511 с. — 10 000 экз. — ISBN 985-11-0035-8. — ISBN 985-11-0068-4 (т. 3). Энцыклапедыя прыроды Беларусі. У 5-і т. Т. 1. Ааліты — Гасцінец / Рэдкал. І. П. Шамякін (гал. рэд.) і інш. — Мн.: БелСЭ імя Петруся Броўкі, 1983. — 575 с., іл. — 10 000 экз. — С. 363. Республика Беларусь. Атлас охотника и рыболова: Гомельская область / Редактор Г. Г. Науменко. — Мн.: РУП «Белкартография», 2011. — С. 17. — 68 с. — 10 000 экз. — ISBN 978-985-508-107-5. (руск.) Ліст карты N-36-109. Выданне 1979 г. (руск.) Спасылкі Морфометрические параметры озёр Гомельской области // Справочник «Водные объекты Республики Беларусь» Архівавана 25 сакавіка 2020. (руск.)